iraklixyz/georgian-wikipedia-cleaned huggingface dataset:
ცისკარი (ჟურნალი)

ცისკარი — ყოველთვიური ლიტერატურული ჟურნალი, გამოდიოდა 1852–1853 და 1857–1875 წლებში. 1852–1853 წლებში „ცისკარს“ ხელმძღვანელობდა გიორგი ერისთავი. ჟურნალის მთავარი მიზანი იყო მხატვრული ლიტერატურის გზით ეროვნული თვითშეგნების გაღრმავება, საზოგადოების განათლებისა და მწერლობის ხელშეწყობა. „ცისკარმა“ ფართო საზოგადოებას გააცნო სულხან-საბა ორბელიანის, დავით გურამიშვილის, ბესიკის, ნიკოლოზ ბარათაშვილისა და სხვათა თხზულებები, რომლებიც მანამდე ხელნაწერთა სახით ვრცელდებოდა და მხოლოდ ერთეულებისათვის იყო ხელმისაწვდომი.

1857 წელს ჟურნალის გამოცემა განაახლა ივანე კერესელიძემ, რომელიც 19 წლის განმავლობაში უძღვებოდა მას. „ცისკარში“ თანამშრომლობდნენ როგორც ძველი, ისე ახალი თაობის წარმომადგენლები. აქ იბეჭდებოდა ილია ჭავჭავაძის, აკაკი წერეთლის, დანიელ ჭონქაძის, ლავრენტი არდაზიანის ნაწარმოებები. „მოლაყბის“ ფელეტონები და ანტონ ფურცელაძის წერილები, ჟურნალის ფურცლებზე გაიშალა თაობათა პაექრობა, რომელმაც დასაბამი მისცა საზოგადოებრივი ცხოვრების ახალ ეტაპს.

1852–1875 წლებში სულ გამოვიდა შემდეგი ნომრები:

1852: №1–12
1853: №1–12
1857: №1–12
1858: №1–12
1859: №1–12
1860: №1–12
1861: №1–12
1862: №1–12
1863: №1–12
1864: №1–12
1865: №1–12
1866: №1–12
1867: №1–9
1868: №1–12
1869: №1–12
1870: №1–10
1871: №1–12
1872: №1–12
1873: №1–12
1874: №1–12
1875: №1–2

1957 წელს განახლებულ „ცისკარს“ სათავეში ჩაუდგა ცნობილი მწერალი ვახტანგ ჭელიძე. სხვადასხვა დროს ჟურნალს რედაქტორობდნენ: კონსტანტინე ლორთქიფანიძე, ხუტა ბერულავა, ჯანსუღ ჩარკვიანი, გურამ ფანჯიკიძე, მორის ფოცხიშვილი, ჯანსუღ ღვინჯილია, იორამ ქემერტელაძე, თეიმურაზ დოიაშვილი, დავით მაღრაძე, 1992 წლიდან „ცისკრის“ მთავარი რედაქტორი ზაურ კალანდია იყო. 90-იანი წლებიდან ქვეყანაში არსებული მძიმე ეკონომიკური მდგომარეობის გამო ჟურნალ „ცისკარის“ გამოცემა მნიშვნელოვნად შეფერხდა, მოგვიანებით კი საერთოდ შეწყდა.

2015 წელს თბილისის საკრებულოსა და მერიის ინიციატივით დაიწყო ლიტერატურულ-საზოგადოებრივი ჟურნალის, „ცისკარი 1852“-ის გამოცემა (რედ. ამირან გომართელი).
ბლაგოევგრადის თემი

ბლაგოევგრადის თემი — თემი ბულგარეთში. შედის ბლაგოევგრადის ოლქის შემადგენლობაში. 2008 წლის 15 მაისის მონაცემებით აქ ცხოვრობს 83 021 ადამიანი.

ბლაგოევგრადის მერია — კონსტადი პასკალევი (ბულგარეთის სოციალისტური პარტია).

დასახლებული პუნქტები
ბლაგოევგრადის თემის დასახლებული პუნქტები:
ბელო-პოლე
ბისტრიცა
ბლაგოევგრადი
ბუჩინო
ბოლგარჩევო
გაბროვო
გორნო-ხირსოვა
დებოჩიცა
დელვინი
დრენკოვო
დიბრავა
ელენოვო
ზელენდოლი
იზგრევი
კლისურა
ლეშკო
ლისია
ლოროდაჟი
მარულევო
მოშტენეცი
ობელი
პადეში
პოკროვნიკი
რილცი
სალიშტე
ცეროვო
ბურგასის ოლქი

ბურგასის ოლქი — მდებარეობს სამხრეთ-აღმოსავლეთ ბულგარეთში, სამხრეთ შავი ზღვის სანაპირო ზოლში. ოლქის ადმინისტრაციული ცენტრია ქალაქი ბურგასი. ბურგასას ფართობი შეადგენს 457,750 კმ²-ს, ამ ოლქის ბულგარეთში ფართობით მეორე ადგილი უკავია სოფიის შემდეგ. მოსახლეობით კი მეოთხე ადგილი უკავია, აქ ცხოვრობს 418,925 ადამიანი.

თემები
ბურგასის ოლქი იყოფა 13 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე 2009 წლის აღწერის შედეგად თემების მოსახლეობა.
დობრიჩის ოლქი

დობრიჩის ოლქი — ოლქი ჩრდილო-აღმოსავლეთ ბულგარეთში. ადმინისტრაციული ცენტრია ქალაქი დობრიჩი.

ოლქის აღმოსავლეთიდან ესაზღვრება შავი ზღვა, ჩრდილოეთის საზღვარი გადის ბულგარეთ-რუმინეთის სახელმწიფო საზღვარზე. დასავლეთიდან და სამხრეთიდან ესაზღვრება ბულგარეთის სამი ოლქი.

ფართობი შეადგენს 4 719,7 კმ²-ს, ხოლო მოსახლეობა — 213 325 ადამიანი.

თემები
დობრიჩის ოლქი იყოფა 8 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა.
გაბროვოს ოლქი

გაბროვო — პატარა ოლქი ცენტრალურ ბულგარეთში.

ადმინისტრაციული ცენტრი ქალაქი გაბროვო.

ფართობი - 135,780 კმ², 2009 წლის 14 მარტის მონაცემებით აქ ცხოვრობს 127 266 ადამიანი.

თემები
გაბროვის ოლქი იყოფა 4 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე 2009 წლის აღწერის შედეგად თემების მოსახლეობა.
ხასკოვოს ოლქი

ხასკოვოს ოლქი — ოლქი სამხრეთ ბულგარეთში, სამხრეთ-აღმოსავლეთით ესაზღვრება საბერძნეთი და თურქეთი. ოლქის ტერიტორიის ფართობი შეადგენს 5,543 კმ², ხოლო მოსახლეობა 279,067 ადამიანს. აქ მიედინება მდინარე მარიცა. ოლქის ადმინისტრაციული ცენტრია ქალაქი ხასკოვო.

თემები
ხასკოვოს ოლქი იყოფა 11 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე 2009 წლის აღწერის შედეგად თემების მოსახლეობა.
კირჯალის ოლქი

კირჯალი — ოლქი სამხრეთ ბულგარეთში, ესაზღვრება საბერძნეთი, საზღვარის სამხრეთ და აღმოსავლეთით მდებარეობს საბერძნეთის შემდეგი პრეფექტურები: ქსანტი, როდოპი და ევროსი. კირჯალის ოლქის ფართობი შეადგენს 3209.1 კმ². უდიდესი ქალაქია კირჯალი.

თემები
კირჯალის ოლქი იყოფა 7 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე 2009 წლის აღწერის შედეგად თემების მოსახლეობა.
კიუსტენდილის ოლქი

კიუსტენდილი — ოლქი სამხრეთ-დასავლეთ ბულგარეთში, ოლქის ფართობი შეადგენს 3084.3 კმ², აქ ცხოვრობს 163,889 ადამიანი. კიუსტენდილის დასავლეთი საზღვარი გადის ბულგარეთ-სერბეთის და ბულგარეთ-მაკედონიის ოფიციალურ საზღვარზე, კიუსტენდილინგს ესაზღვრება სამი ბულგარული ოლქი: სოფია, პერნიკი და ბლაგოევგრადი. ოლქის ადმინისტრაციული ცენტრია ქალაქი კიუსტენდილი.

თემები
კიუსტენდილის ოლქი იყოფა 9 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა.
ჯიქეთი

ჯიქეთი, ასევე საძენი — წარსულში საქართველოს ისტორიულ-გეოგრაფიული კუთხე. ასევე მოიხსენიება, როგორც უკიდურესი აფხაზეთი. დღეს ნაწილობრივ შედის საქართველოს შემადგენლობაში (აფხაზეთის ავტონომიური რესპუბლიკა), კერძოდ კი გაგრის მუნიციპალიტეტის ტერიტორია. ჯიქეთის დიდი ნაწილი რუსეთის ფედერაციაშია და განაწილებულია ადიღესა და კრასნოდარის მხარეს შორის.

ლეონტი მროველის „ქართლის ცხოვრების“ მიხედვით ეგროსის წილი, რომელიც მას თარგამოსისაგან ერგო გადაჭიმული იყო „ლიხის ქედიდან მდინარემდე მცირისა ხაზარეთისა, საცა წარსწვდების წვერი კავკასიისა“.

ანტიკურ ხანაში 134 წელს აღნიშნულ რეგიონს კოლხეთის შემადგენლობაში იხსენიებს რომაელი დიდმოხელე ფლავიუს არიანე, რომელიც რომის იმპერატორის დავალებით საინსპექციო მოგზაურობას ეწეოდა შავიზღვისპირეთში. არიანე ჩრდილო-აღმოსავლეთ შავიზღვისპირეთში არსებულ ციხექალაქ — ძველ ლაზიკას. ფლავიუს არიანეს საუკუნის ანონიმი კომენტატორი მას უკვე ნიკოფსიას უწოდებს, რომელიც დღევანდელი სოფელ ნოვომიხაილოვის ადგილას იდგა. აქ კლდოვან კონცხზე აღმართული იყო ქართული ხუროთმოძღვრების ციხესიმაგრე. ქართულ საისტორიო გადმოცემით ნიკოფსია იდგა შორის აფხაზეთისა და ჯიქეთისა.

- საუკუნეებში ნიკოფსიის მხარე შედიოდა დასავლურ-ქართული სახელმწიფოს აფხაზთა სამეფოს იურისდიქციაში.

ბაგრატ -ის დროს საუკუნის დასაწყისში, როდესაც გაერთიანდა დასავლურ-ქართული და აღმოსავლურ-ქართული სამეფოები და შეიქმნა ერთიანი სამეფო მონარქია, ბაგრატმა დაიპყრა მთელი კავკასია ჯიქეთიდგან გურგენამდე.

ხშირად იყო ბიზანტიის ტერიტორია, მოხარკე ქვეყანა. საუკუნეში ჯიქეთის ტერიტორიაზე ჩამოყალიბდა სამთავრო, რომელიც თამარის დროს საქართველოს შემადგენლობაში შევიდა.

1630-1649 წლებში საქართველოში იმყოფებოდა კათოლიკე მისიონერი არქანჯელო ლამბერტი, რომელსაც თავის ნაშრომში „წმინდა კოლხეთი“ საქართველოსა მხარეთა საეპისკოპოსოების სიაში შეყვანილი ყავს ქართლის, კახეთის, სამცხის, კოლხეთის, იმერეთის, გურიის და აბასხების მხარეთა ეპარქიები. აბასხების მხარე კი მისი გადმოცემით ხუთ (ბიჭვინთის, ჯიქების [], ბლაელის [], ანაკოფიის [] და ჯორიელის []) ეპარქიად იყო დაყოფილი.

2007 წელს, როდესაც საერთაშორისო ოლიმპიურმა კომიტეტმა მიიღო გადაწყვეტილება 2014 წლის ზამთრის ოლიმპიადა სოჭში ჩატარებულიყო, მაშინ დაიწყო ინფრასტრუქტურის მომზადება. სამშენებლო მოსამზადებელი სამუშაოების ჩატარებისას აღმოჩნდა მრავალი არქეოლოგიური ძეგლი, წარმოდგენილი ციხესიმაგრეებისა და ეკლესიების ნაშთების სახით. სულ კრასნაია პოლიანას ტერიტორიაზე აღმოჩნდა 14 ციხესიმაგრის ნაშთი, ხოლო ადლერის მახლობლად დაბა ახშტერში აღმოჩნდა ეკლესიის ნანგრვები, რომლის შესწავლის შედეგად, რუსი სპეციალისტების მიერ დადგინდა ძეგლის ასაკი 11-13 საუკუნეებით, ხოლო ხუროთმოძღვრული სტილი მსგავსი იყო დრანდისა და ნოქალაქევის ეკლესიებისა.
ლათინთა იმპერია

ლათინთა იმპერია, რომანია (, , ) — შუა საუკუნეების იმპერია, რომელიც ჩამოყალიბდა მეოთხე ჯვაროსნული ლაშქრობის შემდეგ 1204 წელს.

1204 წლის 13 აპრილს ჯვარსონებმა კონსტანტინოპოლი აიღეს. ამავე წლის მაისში ჯვაროსნებსა და ვენეციელებს შორის დადებული ხელშეკრულების თანახმად გადაწყდა, რომ ბიზანტიის ტერიტორიაზე შეექმნათ ახალი ფეოდალური სახელმწიფო.

ლათინთა იმპერიის პირველი იმპერატორი გახდა ფლანდრიისა და ჰენეგაუს გრაფი ბოდუენ ბოდუენ -ის სახელით. ლათინთა იმპერიაში შედიოდა ბიზანტიის რამდენიმე პროვინცია, როგორებიც არიან თესალონიკის, მაკედონიის, თესალიის, პელოპონესის ოლქები. იმპერია იყოფოდა ფეოდალურ სამფლობელოებად, რომელთა შორის მნიშვნელოვანი იყო თესალონიკის სამეფო, აქაიიის პრინციპატი და ათენის საჰერცოგო.

სახელმწიფო წყობილება
ლათინთა იმპერია იყო ფრანგული ტიპის მონარქია, რომელმაც მემკვიდრეობით მიიღო ბიზანტიის სახელმწიფო წყობილების ზოგიერთი ნიშანი. ლათინთა იმპერატორებმა შეინარჩუნეს ბიზანტიის საიმპერატორო კარისათვის ჩვეული ფუფუნება, მაგრამ მათ ძალაუფლებას ზღუდავდა დიდი სენიორებისა და ვენეციელი პოდესტისაგან შემდგარი საბჭო. უმაღლეს თანამდებობათა დიდი ნაწილი შეესაბამებოდა დასავლეთევროპულს, თუმცა ზოგიერთ მათგანს ჰქონდა ბერძნული სახელწოდება. ლათინთა იმპერიაში გაბატონებულ წოდებას წარმოადგენდნენ მცირერიცხოვანი დასავლური ტიტულების მქონე „ლათინი“ ფეოდალები, რომელთა რიგებს შეუერთდნენ ბიზანტიური ტიტულის მქონე დიდი მოხელენიც. მოსახლეობის უმრავლესობას შეადგენდნენ მიწაზე მიმაგრებული ბერძენი გლეხები, რომელთაც ძველთან ერთად დაეკისრათ ახალი, დასავლური ტიპის ვალდებულებანი (ბანალიტეტი).

უმაღლეს საეკლესიო იერარქიას სათავეში ედგა რომის კათოლიკე პატრიარქი, ხოლო რიგითი სამღვდელოება მომეტებულად ბერძნულ-მართლმადიდებლური წესის მიმდევარი იყო.

ლათინთა იმპერიაში, რომელიც სოციალური, ეკონომიკური და რელიგიური წინააღმდეგობების მქონე სუსტი ფეოდალური გაერთიანება იყო, ვერ მოხდა ბერძნული და ლათინური კულტურის ორგანული შერწყმა.

საგარეო პოლიტიკა
ლათინთა იმპერიას განუწყვეტელი ბრძოლა უხდებოდა ბულგარეთის სამეფოსთან და ბიზანტიური მიწა-წყლის ნაწილზე აღმოცენებულ ახალ ბერძნულ სახელმწიფოებთან - ნიკეის იმპერიასა და ეპირის დესპოტატთან, ხოლო შავი ზღვის სამხრეთ სანაპიროსთან მდებარე, ქართველი ტომებით დასახლებულ მიწა-წყალზე აღმოცენდა საქართველოს ყმადნაფიცი სახელმწიფო - ტრაპიზონის იმპერია. ლათინთა იმპერია თანდათან კარგავდა თავის ტერიტორიებს; 1222 წელს ეპირის დესპოტმა ხელთ იგდო თესალონიკის სამეფო. ნიკეის იმპერატორმა მიხეილ პალეოლოგოსმა, რომელსაც ფულითა და ფლოტით ეხმარებოდნენ ვენეციის მოქიშპე გენუელები, 1261 წლის 25 ივლისს მოულოდნელად აიღო კონსტანტინოპოლი და ბოლო მოუღო ლათინთა იმპერიის არსებობას. ლათინთა იმპერიაში შემავალი რამდენიმე ფეოდალური სამფლობელო შუა და სამხრეთ საბერძნეთში ერთხანს შერჩათ ლათინებს, ხოლო ყოფილი იმპერატორის ბოდუენ -ის (გ. 1273) მემკვიდრენი კიდევ დიდხანს აცხადებდნენ პრეტენზიას ლათინთა იმპერატორის ტიტულზე.

ლათინთა იმპერიამ სასიკვდილო ლახვარი ჩასცა ბიზანტიის იმპერიას, რომელმაც საბოლოოდ დაკარგა პირველობა აღმოსავლეთსა და დასავლეთს შორის სავაჭრო-პოლიტიკურ ურთიერთობებში და მნიშვნელოვნად განაპირობა ბიზანტიის საბოლოოდ დაცემა.

ლათინთა იმპერატორები
ბოდუენ — (1204-1205)
ანრი — (1206-1216)
პიერ დე კურტენე — (1216-1217)
იოლანდა დე ენო — (1217-1219)
რობერ დე კურტენე — (1219-1228)
ჟან დე ბრიენი — (1228-1237)
ბოდუენ — (1237-1261)
ირაკლი სამსონაძე

ირაკლი სამსონაძე (დ. 31 მაისი, 1961, თბილისი, საქართველოს სსრ) — ქართველი დრამატურგი, მწერალი.

ბიოგრაფია
ირაკლი (ლაშა) გივის ძე სამსონაძე დაიბადა 1961 წლის 31 მაისს. დაამთავრა თბილისის სახელმწიფო უნივერსიტეტის (თსუ) ჟურნალისტიკის ფაკულტეტი (1978-1983).

1985 წელს ჟურნალ “ხელოვნებაში” გამოქვეყნდა მისი პირველი პიესა “შუაღამისას”.

1992-1996 წლებში იყო ალმანახ “დრამატურგიის” მთავარი რედაქტორის მოადგილე, ხოლო 1996-98 წებში – ამავე ალმანახის მთავარი რედაქტორი.

ჰყავს მეუღლე და ორი შვილი.

არის საქართველოს მწერალთა კავშირის და თეატრის მოღვაწეთა კავშირის წევრი 1986 წლიდან დღემდე.

1988-1989 წლებში მუშაობდა კინოსტუდია “ქართული ფილმის” შემოქმედებით სახელოსნოში, რომელსაც ხელმძღვანელობდა რეზო თაბუკაშვილი, შექმნილი აქვს სცენარები.
ლოვეჩის ოლქი

ლოვეჩი — ბულგარეთის 28 ოლქიდან ერთი. ოლქის ადმინისტრაციული ცენტრია ქალაქი ლოვეჩი.

ლოვეჩის ტერიტორიის ფართობი შეადგენს 4132 კმ².

თემები
ლოვეჩის ოლქი იყოფა 8 თემად. აქ მოცემულ სიაში ნაჩვენებია მათი ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა.
მკვლელობის ლიცენზია

მკვლელობის ლიცენზია — რიგით მეთექვსმეტე ფილმი ჯეიმზ ბონდის ფილმების სერიიდან და რიგით მეორე და უკანასკნელი ფილმი ამ სერიიდან, რომელშიც მონაწილეობს მსახიობი ტიმოთი დალტონი. ფილმი გამოვიდა 1989 წელს. მისი რეჟისორია ჯონ გლენი. ბონდის ბევრი სერიისგან განსხვავებით, ეს ფილმი არ ეფუძნება მწერალ იენ ფლემინგის რომელიმე წიგნს. ისტორიის ავტორები არიან მაიკლ ჯ. უილსონი და რიჩარდ მეიბაუმი. ფილმის სიუჟეტის მიხედვით, ბონდი ცდილობს, შური იძიოს ბოროტმოქმედ ფრანც სანჩესზე.

ფილმის გამოსვლის შემდეგ ბონდიანაში ჩამოვარდა 6 წლიანი პაუზა - ნაწილობრივ, თავად ბონდთან დაკავშირებული საავტორო უფლებების გამო. შემდეგი ფილმი, რომელიც ბონდის როლს უკვე პირს ბროსნანი განასახიერებს, გამოვიდა მხოლოდ 1995 წელს.

მუსიკა
მონტანის ოლქი

მონტანა — ოლქი ჩრდილო-დასავლეთ ბულგარეთში, საზღვარავს სერბეთი და რუმინეთი. საშუალო სიმჭიდროვე კმ²-ზე შეადგენს 47.7 ადამიანს. ადმინისტრაციული ცენტრია ქალაქი მონტანა.

თემები
მონტანის ოლქი იყოფა 11 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე, 2009 წლის აღწერის შედეგად, თემების მოსახლეობა.
ნაპერწკლები თვალებიდან

ნაპერწკლები თვალებიდან — რიგით მეთხუთმეტე ფილმი ჯეიმზ ბონდის ფილმების სერიიდან და რიგით პირველი, რომელშიც მონაწილეობს მსახიობი ტიმოთი დალტონი. ფილმი გამოვიდა 1987 წელს. მისი რეჟისორია ჯონ გლენი. ფილმი ნაწილობრივ ეფუძნება მწერალ იენ ფლემინგის რომანებს. სცენარის ავტორები არიან მაიკლ ჯ. უილსონი და რიჩარდ მეიბაუმი. ფილმის იწყება 6-ს აგენტების განადგურებით, რასაც მოჰყვება მასშტაბური გამოძიება ამ სადაზვერვო სამსახურის მხრიდან. ბონდი მოგზაურობს ევროპაში, მაროკოსა და ავღანეთში.

ფილმს საკმაოდ დიდი წარმატება ხვდა წილად, ხოლო შემოსავალმა 191.2 მილიონი აშშ დოლარი შეადგინა. 2006 წლის ფილმამდე კაზინო როიალი იგი რჩებოდა ბონდის უკანასკნელ ფილმად, რომელიც ეფუძნებოდა ფლემინგის რომანების სიუჟეტებს.

მუსიკა
გრეგორი მენკიუ

ნიკოლას გრეგორი „გრეგ“ მენკიუ (ინგლ. ; დ. 3 თებერვალი 1958) — ამერიკელი მაკროეკონომისტი. მასზე დიდი გავლენა მოახდინა ჯონ მეინარდ კეინზის ეკონომიკურმა იდეებმა და სამართლიანად მიიჩნევა ნიუკეინზიანელების ერთ-ერთ გამორჩეულ ფიგურად.

გრეგორი მენკიუ ეკონომიკის პროფესორია ჰარვარდის უნივერსიტეტში. ეკონომიკას სწავლობდა პრინსტონის უნვერსიტეტსა და მასაჩუსეტსის ტექნოლოგიურ ინსტიტუტში. როგორც პედაგოგი, იგი უძღვება სხვადასხვა კურსებს, მაკროეკონომიკის, მიკროეკონომიკის, სტატისტიკისა და ეკონომიკის პრინციპების ჩათვლით. დიდი ხნის წინ ერთი ზაფხული მან ლონგ ბიჩ აილენდზეც კი გაატარა, როგორც აფროსნობის ინსტრუქტორმა.

პროფესორი მენკიუ ნაყოფერი მწერალიცაა. მისი ნაშრომები გამოქვეყნებულია ისეთ აკადემიურ ჟურნალებში, როგორებიცაა „ემერიკენ იკონომიკ რევიუ“, „ჯორნელ ოვ პოლიტიკალ იკონომიქს“ და „კუორტერლი ჯორნელ ოვ იკონომიქს“, აგრეთვე ისეთ პოპულარულ გამოცემებში, როგორებიცაა „ნიუ-ორკ ტაიმს“, „ბოსტონ გლოუბ“ და „უოლ სტრიტ ჯურნელ“. მენკიუ მაკროეკონომიკის ყველაზე პოპულარული სახელმძღვანელოს ავტორია (უორსის გამომცემლობა). პედაგოგიურ საქმიანობას, სამეცნიერო კვლევასა და მწერლობას მენკიუ ეკონომიკური კვლევის ნაციონალური საბჭოს მონეტარული ეკონომიკის პროგრამის დირექტორისა და ბოსტონის ფედერალური სარეზერვო ბანკისა და კონგრესის საბიუჯეტო ოფისის მრჩევლის თანამდებობებს უთავსებდა. 2003-2005 წლებში იგი პრეზიდენტის ეკონომკური მრჩეველთა საბჭოს ხელმძღვანელი იყო.
პროფესორი მენკიუ ცხოვრობს უელსიში (მასაჩუსეტსი) მეუღლე დებორასთან, სამ შვითან - კეტრინთან, ნიკოლასა და პიტერთან და ტერიერ ტობინთან ერთად.

მისი მთავარი ნაშრომებია: ” ” (ეკონომიკის პრინციპები), ””(მაკროეკონომიკა).
ხედი მკვლელობაზე

ხედი მკვლელობაზე — რიგით მეთოთხმეტე ფილმი ჯეიმზ ბონდის ფილმების სერიიდან და რიგით უკანასკნელი, რომელშიც მონაწილეობს მსახიობი როჯერ მური. ფილმი გამოვიდა 1985 წელს. მისი რეჟისორია ჯონ გლენი. ფილმი ნაწილობრივ ეფუძნება მწერალ იენ ფლემინგის რომანებს. სცენარის ავტორები არიან მაიკლ ჯ. უილსონი და რიჩარდ მეიბაუმი. სიუჟეტის მიხედვით, ბონდი ციმბირში მოგზაურობს - მან უნდა მოიძიოს მიკროჩიპი, რომელიც ვერ მოიპოვა სხვა აგენტმა (003), ვინაიდან მოკლული იქნა. ამ ოპერაციით იწყება შეჯახება მაგნატ ზორინთან, რომლის გეგმებში შედის სილიკონის ველის განადგურება.

როლებში
როჯერ მური - ჯეიმზ ბონდი
კრისტოფერ უოკენი - მაქს ზორინი
ტანია რობერტსი - სტეისი სეტონი
გრეის ჯოუნზი - მეი დეი
პატრიკ მაკნი - სერ გოდფრი ტიბეტი
პატრიკ ბოშო - სკარპაინი
დევიდ იიპი - ჩაკ ლი
უილოუბი გრეი - დოქტორ კარლ მორტნერი
ფიონა ფულერტონი - პოლა ივანოვა
მენინგ რედვუდი - ბობ კონლი
ელისონ დუდი - ჯენი ფლექსი
რობერტ ბრაუნი - 
დესმონდ ლეველინი - 
ლოის მაქსველი - მისს მანიპენი
ჯეფრი კინი - სერ ფრედერიკ გრეი
უოლტერ გოტელი - გენერალი გოგოლი
პაპილონ სუ სუ - პან ჰო
დენიელ ბენზალი - უ.გ. ჰაუ
დოლფ ლუნდგრენი - ვენცი
ჟან რუჟერი - აჩილ ობერჟენი

მუსიკა
ნაისის ბრძოლა

ნაისის ბრძოლა - ბრძოლა რომაელებსა და გუთებს შორის 268 წლის სექტემბერში. ბრძოლის მიზეზი გახდა გუთების მასიური შეჭრა რომის იმპერიის ტერიტორიაზე 267 წლის ბოლოსთვის. გუთებმა ააოხრეს რომის პროვინცია პანონია. რომის იმპერატორმა, კლავდიუს -მ (მარკუს ავრელიუს ფლავიუს კლავდიუს გოთიკელი 268-270) თავის ერთგულ სარდალთან და მომავალში რომის იმპერატორთან, ავრელიანესთან ერთად ლეგიონები დაძრენ გუთებისკენ. ბრძოლა ქალაქ ნაისასთან გაიმართა და რომაელთა გამარჯვებით დასრულდა. გოთების დანაკარგი დაახლოებით 30-დან 50 ათასამდე იყო.
კაზინო როიალი (1967 წლის ფილმი)

კაზინო როიალი — პაროდიული კინოკომედია ჯეიმზ ბონდის თავგადასავლების შესახებ, რომელიც ეფუძნება იენ ფლემინგის რომანების სერიას. იგი არ ითვლება ოფიციალური ბონდიანის ნაწილად. მთავარ და მეორეხარისხოვან როლებს ცნობილი მსახიობები ასრულებენ. ფილმის რეჟისორია ჯონ ჰიუსტონი.

2006 წელს გამოვიდა ფილმი „კაზინო როიალი“, რომელიც არაკომედიური ხასიათისაა.
ჯორჯ ლეზენბი

ჯორჯ ლეზენბი (; (; დ. 5 სექტემბერი, 1939) — ავსტრალიელი მსახიობი, განსაკუთრებით ცნობილი მის მიერ მხოლოდ ერთხელ შესრულებული ჯეიმზ ბონდის როლით ფილმში „მისი აღმატებულების საიდუმლო სამსახურში“.

გარდა ბონდის როლებისა, იგი მონაწილეობდა სატელევიზიო სარეკლამო რგოლებში. 1970-იან წლებში ის აპირებდა ბრიუს ლისთან ერთად ერთ-ერთ ფილმში გადაღებას, მაგრამ პროექტი ვერ განახორციელა.
ნამგალი

ნამგალი — ხელით სამუშაო მარცვლეული კულტურების სამკალი იარაღი.

მზადდებოდა საქართველოს მჭედლობის ცენტრებში. ნამგალი ძირითადად მზადდებოდა ე.წ. ნაკუწი რკინისაგან — ჯართისაგან. ქურაში მჭედელი ჯართს ერთ ზოდად შეადუღებდა, ნამგლისათვის საჭირო ნაწილს ჩამოაჭრიდა, ჯერ სიგრძეზე გაჭიმავდა, შუაზე გააპობდა და ფოლადს ჩაუდებდა, შემდეგ სანამგლე რკინა-ფოლადს კვლავ ქურაში დაადუღებდა. როცა რკინა სათანადოდ გახურდებოდა და ყვითელ ფერს მიიღებდა, ქურიდან გადმოიღებდა, გრდემლზე დადებდა და კვერის ცემით ნამგლის ფორმას მისცემდა, „პირს გამოუყვანდა“. შემდეგ ეტაპზე ხდება პირისა და ტარის გამოყვანა. ნამგლის პირი წყალში წრთობის შემდეგ რომ არ გამრუდებულიყო, მომზადებული ჰქონდათ ნამგლის ფორმის ყალიბი და ძროხის ქონწასმულს ზედ დააკრავდნენ. ამ ხერხით იარაღის თხელი პირი აღარ მრუდდება და ფხა-ალმასიანი გამოდის. წრთობის სხვადასხვა წესები მჭედლის გვარში საიდუმლოდ რჩებოდა და მომავალ თაობას მემკვიდრეობით გადაეცემოდა. მათ დამღაც საგვარეულო ჰქონდათ (მაგ., მეჯვრისხეველ მჭედელ მაზანაშვილების დამღა ე.წ. „კურდღლის კანჭი“ იყო, რომელიც დღემდე არსებობს მათ მიერ გაჭედილ რკინის იარაღებზე). ნამგალს, როგორც სხვა იარაღს, მჭედელი უკეთებდა დამღას, რაც ხშირად მოხელის გვარისა და სახლის ინიციალებით შემოიფარგლებოდა, ზოგჯერ სხვადასხვა ნიშნებს დაადაღავდა. მჭედლის დამღა თაობიდან თაობაში გადადიოდა. ოჯახის გაყრის შემთხვევაში ამ ნიშნით სარგებლობის უფლება გვარის განაყრებს ჰქონდათ. საქართველოში ცნობილია სხვადასხვა სახეობის ნამგალი: სამკალი, სათიბი, სასხლავი, საჩეხი და სხვ. საქართველოს ტერიტორიაზე ნამგლის არსებობა უძველესი დროიდან დასტურდება. ყველაზე ადრინდელ ტიპად კაჟის პირიანი ნამგლებია მიჩნეული.

სიმბოლიზმი
ნამგლისა და ცელის სიმბოლიკა დროთა სიღრმეში გადაჯაჭვულია, რის გამოც ხანდახან ძნელია მათი გამიჯვნა: იმის თქმა შესაძლებელია, უშორეს წარსულშინ ამგალა მთვარის კვდომა-აღორძინებამ, განლევამ და შემდგომმა სისავსემ ორაზროვანი სიმბოლიკა შესძინა ღამის მნათობს მიმსგავსებულ საგნებს. ერთი ამ საგანთაგან ნამგალი იყო და საფიქრებელია, მისი სიმბოლიკა იმ დროს შეიქმნა, როდესაც თავად ნამგალი კაჟისა იყო. ფუნქციონალური დანიშნულება და ასტრალური ორეულისარსებობა, უკვე თავისთავად განპირობებულიანამგლის სიმბოლიკის ორსაწყისიანობას: ერთი მხრივ, ეს სამეურნეო იარაღი სრულიად ლოგიკურად განასახიერებდა უხვ მოსავალს, ხოლო მეორე მხრივ — სიკვდილსა და არყოფნას. სწორედ ამ სიმბოლური მნიშვნელობით შეენაცვლა მას შემდგომ ცელი (სახვით ხელოვნებაში სიკვდილი, მეტწილად, სწორედ უმოწყალო, ცელმომარჯვებულ მთიბველად არის წარმოსახული).

ნამგალი ბერძნულ მითოლოგიურ სამყაროშოი კრონოსს (რომაელებთან — სატურნს) დაუკავშირდა. აქაც — წინარეელინურ ეპოქაში ნაყოფიერებას განასახიერებდა, შემდგომ კი — დროის ულმობელ წარმავლობას.
დროსტეს ეფექტი

დროსტეს ეფექტი — ტერმინი, რომელიც გამოიყენება სპეციფიკური რეკურსიული გამოსახულების აღსანიშნავად. ჰერალდიკაში მას მოიხსენიებენ, როგორც . დროსტეს ეფექტის დროს გამოსახულებაზე გამოჩნდება მისი შემცირებული ვარიანტი, ამ შემცირებულზე კი კვლავ შემცირებული და ა.შ. თეორიულად, ეს პროცესი დაუსრულებელია, მაგრამ პრაქტიკულად შეზღუდულია გამოსახულების ზომის გამო. ტერმინი ხმარებაში შემოიღო პოეტმა ნიკო შეპმეიკერმა საუკუნის 70-იან წლებში კაკაოს ჰოლანდიური მარკის დროსტეს პატივსაცემად. მის პაკეტზე გამოსახული იყო მედდა, რომელსაც ხელში ეჭირა დიდი თეფში ჭიქით და ასევე კაკაოს პაკეტი, სადაც ასევე გამოსახული იყო იგივე მედდა თეფშით ხელში და ა.შ.

სხვა მაგალითები
პინკ ფლოიდის ალბომის -ს გარეკანი.
პაზარჯიკის ოლქი

პაზარჯიკი — ოლქი სამხრეთ ბულგარეთში და მისი ფართობი შეადგენს 4,458 კმ². ოლქი მდებარეობს ზღვის დონიდან 190 - 370  მეტრ სიმაღლეზე. პაზარჯიკში ცხოვრობს 313,810 ადამიანი (2010). აქ მდებარეობს სრედნა-გორას ქედი

აქ დასახლებები ჯერ კიდევ უძველეს დროში იყო, პირველი ნასახლარები ქვის ხანის პერიოდით თარიღდება. მოგვიანებით უკვე ეს ტერიტორია თრაკიის სახელმწიფოს შემადგენლობაში შევიდა.

თემები
პაზარჯიკი იყოფა 11 თემად:
ბატაკი (6646 მცხოვრები),
ბელოვო (9973 მცხოვრები),
ბრაციგოვო (10 269 მცხოვრები),
ლესიჩოვო (5970 მცხოვრები),
პანაგიურიშტე (27 586 მცხოვრები),
პაზარჯიკი (125 290 მცხოვრები),
პეშტერა (23 314 მცხოვრები),
რაკიტოვო (15 864 მცხოვრები),
სეპტემვრი (27 741 მცხოვრები),
სტრელჩა (5606 მცხოვრები),
ველინგრადი (43 945 მცხოვრები).
პერნიკის ოლქი

პერნიკის ოლქი — ოლქი დასავლეთ ბულგარეთში, ჩრდილო-დასავლეთიდან ესაზღვრება სერბეთი. ოლქის ადმინისტრაციული ცენტრია ქალაქი პერნიკი.

პერნიკის ფართობი შეადგენს 2392 კმ². აქ მიედინება ორი მნიშვნელოვანი მდინარე: სტრუმა და ერმა. ოლქის უმაღლესი წერტილი შეადგენს 720 მეტრს.

თემები
პერნიკის პროვინცია იყოფა 6 თემად:

ბრეზნიკი (7586 მცხოვრები).
ზემენი (3566 მცხოვრები).
კოვაჩევცი (2555 მცხოვრები).
პერნიკი (101 631 მცხოვრები).
რადომირი (22 334 მცხოვრები).
ტრინი (4847 მცხოვრები).
პლევენის ოლქი

პლევენი — ოლქი ჩრდილოეთ ბულგარეთში. პლევენის ჩრდილოეთით მდინარე დუნაიზე გადის ბულგარეთ-რუმინეთის ოფიციალური საზღვარი. ოლქის ფართობი შეადგენს 4,333.54 კმ², ხოლო აქ ცხოვრობს 310,449 ადამიანი. ოლქის ადმინისტრაციული ცენტრია ქალაქი პლევენი.

თემები
პლევენის ოლქი იყოფა 11 თემად:

ბელენე (10 892 მცხოვრები)
დოლნა-მიტროპოლია (21 977 მცხოვრები)
დოლნი-დიბნიკი (14 792 მცხოვრები)
გულიანცი (13 891 მცხოვრები)
ისკირი (7910 მცხოვრები)
კნეჟა (15 230 მცხოვრები)
ლევსკი (22 432 მცხოვრები)
ნიკოპოლი (10 812 მცხოვრები)
პლევენი (147 109 მცხოვრები)
პორდიმი (6870 მცხოვრები)
ჩერვენ-ბრიაგი (32 125 მცხოვრები)
საქართველოს საპრეზიდენტო არჩევნები 1995

1995 წლის საქართველოს საპრეზიდენტო არჩევნები — პირველი საპრეზიდენტო არჩევნები საქართველოში კონსტიტუციის მიღების შემდგომ. არჩევნები ტარდებოდა საპარლამენტო არჩევნებთან ერთად. გაიმარჯვა საქართველოს მოქალაქეთა კავშირის კანდიდატმა ედუარდ შევარდნაძემ.
ეუთო-ს დასკვნით, არჩევნებმა საბოლოო ჯამში კარგად ჩაიარა და სხვადასხვა პრობლემას მისი შედეგებისთვის ჩრდილი არ მიუყენებია. თუმცა, ზოგიერთი წყარო მიიჩნევს, რომ არჩევნები გაყალბდა.

საფუძველი
1995 წლის 24 აგვისტოს საქართველოს პარლამენტმა მიიღო კონსტიტუცია, რომლის მიხედვითაც საქართველოში დაწესდა პრეზიდენტის თანამდებობა. იმავე წლის შემოდგომაზე, 5 ნოემბერს ჩატარდა საქართველოს პარლამენტისა და პრეზიდენტის არჩევნები.

კანდიდატები
არჩევნებში 6 კანდიდატი მონაწილეობდა:

შედეგები
ამომრჩეველთა საერთო რაოდენობა იყო 3 121 075. არჩევნებში მონაწილეობა მიიღო 2 127946 ადამიანმა. 7980 ბიულეტენი (მონაწილეთა 2,7%) ბათილად ჩაითვალა.

ედუარდ შევარდნაძის ინაუგურაცია იმავე წლის 25 ნოემბერს შედგა.

საპარლამენტო არჩევნები
იმავე დღეს პარალელურად მიმდინარეობდა საქართველოს პარლამენტის არჩევნები, რომელშიც სამმა პარტიამ მოახერხა 5%-იანი ზღვარის გადალახვა. ესენი იყო საქართველოს მოქალაქეთა კავშირი, ეროვნულ-დემოკრატიული პარტია და დემოკრატიული აღორძინების კავშირი.